Iz JP Grijanje najavljuju tople radijatore u noćnim satima

“Trenutno užurbano radimo na ponovnoj uspostavi sistema isporuke toplotne energije u Zenici i u fazi smo dopunjavanja vrelovodne mreže, nakon čega ćemo, čim se steknu uslovi izvršiti paljenje cirkulacionih pumpi i tokom kasnih noćnih sati vjerujemo da ćemo početi postepeno puštati grijanje”, rekao nam je Kemal Veledar, tehnički direktor zeničkog JP Grijanje, upozoravajući sugrađane da obrate pažnju na svoj dio instalacija i ukoliko primijete neko curenje da to odmah jave dežurnom dispečeru ovog preduzeća.